Diari Oficial de la Generalitat Valenciana


Sumari del DOGV 8052, del 31-05-2017 (2017/4770)

ACORD de 26 de maig de 2017, del Consell, d'autorització de l'expedient de rescabalament per obligacions contretes amb Gómez-Acebo y Pombo, SLP, i la imputació de la despesa a l'IVF.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4770


Data del document
:   26-05-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 de maig de 2017, del Consell, d'autorització de l'expedient de rescabalament per obligacions contretes amb Gómez-Acebo y Pombo, SLP, i la imputació de la despesa a l'IVF. [2017/4770]  
L'Institut Valencià de Finances ha tramitat l'expedient de rescabalament a favor de l'empresa Gómez-Acebo y Pombo, SLP, per la prestació de serveis de direcció lletrada en el recurs de cassació i extraordinari per infracció processal, interposat per Aligestión Integral, SL, contra la Sentència número 209/2014, de data 26 de maig de 2014, dictada per la Secció Huitena de l'Audiència Provincial de València (recurs d'apel·lació 594/2013), que va desestimar el recurs d'apel·lació interposat per la part contrària contra la sentència dictada pel Jutjat de Primera Instància número 15 de València (recurs ordinari 653/2012), per un import total de 8.470 euros (IVA inclòs). Aquest expedient es refereix a la necessitat d'atendre el compliment de les obligacions econòmiques per haver rebut satisfactòriament el servei prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient d'enriquiment injust.  
Per tot això, a proposta del conseller d'Hisenda i Model Econòmic, el Consell, prèvia deliberació, en la reunió del 26 de maig de 2017,  
  
  
  
ACORDA  
  
Primer  
Autoritzar l'aprovació de l'expediente de rescabalament a favor de l'empresa Gómez-Acebo y Pombo, SLP, per import de 8.470 euros (IVA inclòs), com a conseqüència de la prestació de serveis professionals derivats de la defensa de l'Institut Valencià de Finances, durant els mesos de setembre i octubre de 2014, en el recurs de cassació i extraordinari per infracció processal, interposat per Aligestión Integral, SL, contra la Sentència de data 26 de maig de 2014, dictada per l'Audiència Provincial de València, Secció Huitena, en el rotlle d'apel·lació número 594/13, que prové de les actuacions de judici ordinari 653/12, promogudes davant del Jutjat de Primera Instància número 15 de València.  
  
  
Segon  
Autoritzar la imputació al pressupost corrent de l'Institut Valencià de Finances de l'obligació contreta durant l'exercici 2014 amb l'empresa Gómez-Acebo y Pombo, SLP, per l'import esmentat de 8.470 euros (IVA inclòs).  
  
València, 26 de maig de 2017  
  
La consellera secretària,  
MÓNICA OLTRA JARQUE